**Obavijest učenicima !**

 Prema odluci Vlade RH nastava se od 16.3. 2020. izvodi na daljinu pomoću informacijsko-komunikacijske tehnologije.

Svi učenici trebaju se prijaviti razrednicima u *virtualnu učionicu* na sustavu Yammer. (naziv *učionice* je na primjer SŠOro -1.F ) Linkovi za *učionice* po razredima objavljene su na ovoj stranici.

Nakon toga treba se prijaviti i svakom predmetnom nastavniku u *virtualne učionice* po predmetima. (Naziv je na primjer SŠOro- Hrvatski jezik- 3.D )

Na ovoj stranici su objavljene upute kako se prijaviti u *učionicu.* Ukoliko imate većih teškoća, postoje i alternativni oblici komunikacije s razrednicima, koje ste koristili do sada, pa ćemo vam pomoći.

Iako je trenutno zbog opterećenja otežan pristup u *učionice*, budite strpljivi i uporni, do srijede bi svi trebali biti povezani.

**Nastava na daljinu će se odvijati i evidentirati prema postojećem rasporedu sati.** To znači da ćete u danu imati kontakte s onim nastavnicima u *virtualnim učionicama* s kojima biste taj dan bili prema rasporedu na redovnoj nastavi u školi.

**Praktična nastava se neće izvoditi**, odgađa se. Pratite upute svojih nastavnika.

Za **maturante** će se na Sportskoj televiziji prikazivati nastavni sadržaji koje je pripremilo Ministarstvo. Naša škola će organizirati nastavu prema svom rasporedu, a nastavnici će vam slati svoje materijale za rad. Dakle, trebate pratiti upute razrednika i svojih nastavnika. Slobodno pratite i nastavu na Sportskoj televiziji, ali prioritet je uputa nastavnika.

Pozivamo vas da budete odgovorni, aktivni i uključeni u rad. U **e-Dnevniku** će se bilježiti vaš napredak, kao i izostanak sudjelovanja.

Molimo vas da se u virtualnom okruženju ophodite pristojno i primjereno.

Sretno!

 Ravnateljica